Universitato Libera de Bruselo

ULB aŭ Universitato Libera de Bruselo (france: Université Libre de Bruxelles) estas belga universitato lokita en Brusela Ĉefurba Regiono.

La universitato estis fondata en 1834 kiel la unua universitato de la grandurbo de Bruselo. Ĝia nomo referencas al libereco de penso kaj esplorado rilate al registaro kaj la eklezio. Ĝia unua prezidanto estis Théodore Verhaegen.

Laika kaj neŝtata, ULB estis unue ekskluzive francparolanta universitata institucio. Ekde 1935 ĝi ankaŭ organizis kursojn en la nederlanda kaj poiome establis apartan nederlandlingvan sekcion kiu tute sendependiĝis en 1969 sub la nomo Vrije Universiteit Brussel (aŭ VUB).

Kvin ULB-anoj ricevis Nobel-premion: nome Henri La Fontaine, Jules Bordet, Albert Claude, Ilya Prigogine kaj François Englert.

En 2016, ULB kalkulis 26 266 studentojn.

 Eksteraj ligiloj 
 Oficiala retejo 

eta|maldekstra|400ra|

Libera de Bruselo
Kategorio:Bruselo